Dhuratat për të varfërit në frymën e Krishtlindjeve
Disa agjenci ndërkombëtare ndihmash kanë tërhequr përkrahës të shumtë, si rezultat i dhuratave të pazakonta që japin për njerëz në vend
: J.P Aleksander ka një synim. Po afrojnë festat e fund-vitit dhe ai po përpiqet të gjejë dhuratën e përsosur. Shumë veta ndeshen me një dilemë të tillë në këtë periudhë të vitit, por ai do që dhurata të mishërojë edhe simbolizmin e kësaj periudhe dhuratash: ."-thotë ai. J.P. Aleksander është shembulli tipik i konsumatorit të ndërgjegjshëm që shoqata si Oksfam Anrept duan të tërheqin. Agjencia e ndihmave Oksfam ka nxjerrë një reklamë të pazakontë për të nxitur fushatën e saj. Është viti i tretë që kjo organizatë ka bërë thirrje për dhurata të pazakonta për periudhën e festave. Për afro 50 dollarë mund të dhurosh 50 thasë me fara, apo një dhi për bujqit nomadë të Afrikës. 100 dollarë u sigurojnë bletërritësve në Amerikën Latine një koshere bletësh, me bletë dhe trajnim për mbajtjen e tyre. Zëdhënësi i OksFAM-it, Stefën Harvi, thotë se fushata ka kapur imagjinatën e publikut. Edhe Agjencia e OKB-së për Refugjatët UNHCR, po përpiqet t’u japë dimensione reale dhuratave. Programi i saj “Star Appeal” përfshin kuti ndihme të shpejtë, batanije dhe tenda për refugjatët. Shumë organizata i mbështesin këto ide, megjithëse kjo metodë ka ngjallur edhe kritika nga njerëz që thonë se donatorët nuk janë direkt të angazhuar në blerjen e bagëtisë për blegtorët, por paratë mund të përfshihen në fondin e blegtorisë së organizatës. Megan Pejsi, e Institutit mbi Grumbullimin e Fondeve, i cili mbikqyr standartet që ndjekin organizatat për tërheqje donacionesh, thotë se shumë agjenci të tilla krijojnë përshtypjen e gabuar në publik: J.P Aleksander thotë se nuk shqetësohet se ku shkojnë paratë, për sa kohë që përdoren për të ndihmuar dikë në nevojë. Organizatat bamirëse nënvizojnë se në fund të fundit paratë shpenzohen për të ndihmuar të tjerët, dhe pikërisht këtu qëndron shpirti i Krishtlindjeve.//lk